als_Latn dik_Latn sag_Latn
Shqiptari që po kërkohet në Serie A
Lojtari i Kombëtares shqiptare U-19, Rei Manaj, është kthyer në një nga lojtarët më të lakmuar nga ekipet italiane.
Politiko
E Hënë, 9 Mars 2015 | 20:06
0 Komente.
Lojtari i Kombëtares shqiptare U-19 Rei Manaj, është kthyer në një nga lojtarët më të lakmuar nga ekipet italiane.
Sipas medieve italiane, 18-vjeçari prej kohësh ka zgjuar interesin e Romës, e cila e ka ndjekur talentin lushnjar nga afër në disa ndeshje.
Sulmuesi i Kremoneses ka kohë që vëzhgohet edhe nga agjentët e Juventusit dhe Xhenovës.
Mediat sportive italiane e kanë renditur atë në mesin e talenteve më premtuese në futbollin italian.
Këtë e ka përforcuar në takimin e javës së 28 të Lega Pro ndaj FeralpiSalo e fituar nga Kremonese me rezultatin 3 – 2.
Rei Manaj ka qenë protagonist duke asistuar në golin e parë, shënuar të dytin dhe fitoi një faull që u kthye në gol.
Manaj po fiton një vend si titullar dhe me shumë gjasa në një të ardhme të afërt do ta shohim në Serinë A.
Aktualisht Rei është në pronësinë e Sampodrias, por është huazuar te Kremonese pjesën e dytë të këtij sezoni. Deri tani ai ka luajtur me kohë të pjesshme në 9 takime dhe ka shënuar dy herë, ndërsa mban vendin e parë për asistime.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn